Document ID: 32011D0174

A TANÁCS 2011/174/KKBP VÉGREHAJTÁSI HATÁROZATA
(2011. március 21.)
az egyes fehérorosz tisztviselőkkel szembeni korlátozó intézkedésekről szóló 2010/639/KKBP határozat végrehajtásáról
AZ EURÓPAI UNIÓ TANÁCSA,
tekintettel az egyes fehérorosz tisztviselőkkel szembeni korlátozó intézkedésekről szóló, 2010. október 25-i 2010/639/KKBP tanácsi határozatra (1) és különösen annak 4. cikke (1) bekezdésére, összefüggésben az Európai Unióról szóló szerződés 31. cikkének (2) bekezdésével,
mivel:
(1)
A Tanács 2010. október 25-én elfogadta az egyes fehérorosz tisztviselőkkel szembeni korlátozó intézkedésekről szóló 2010/639/KKBP határozatot.
(2)
Tekintettel a fehéroroszországi helyzet súlyosságára, további személyeket kell felvenni a 2010/639/KKBP határozat IIIA. és IV. mellékletében szereplő, korlátozó intézkedések hatálya alá tartozó személyek jegyzékébe. Ezen túlmenően a fenti határozat I., II., III., IIIA. és IV. mellékletében foglalt jegyzékekben szereplő egyes személyekkel kapcsolatos információkat naprakésszé kell tenni,
ELFOGADTA EZT A HATÁROZATOT:
1. cikk
A 2010/639/KKBP határozat I., II., III., IIIA. és IV. mellékletének helyébe az e határozat I., II., III., IV. és V. mellékletében foglalt szöveg lép.
2. cikk
Ez a határozat az elfogadásának napján lép hatályba.
Kelt Brüsszelben, 2011. március 21-én.

Labels: 10
18
11
5